Konkurentsiamet 25.11.2024 nr 5-5/2024-057

info@konkurentsiamet.ee

16.01.2025 nr 5.6-3/12067-1

**Vastuskiri**

Esitasite ettepanekud jäätmeveohangete läbipaistvamaks muutmiseks ning valdkonnas järelevalve tõhustamiseks. Allpool esitame oma arvamuse Narva linnas korraldatud jäätmeveo riigihanke alusdokumentide kohta.

Narva linnas korraldatud jäätmeveoga perioodil 2023-2026 on hõlmatud järgmised jäätmeliigid: biojäätmed, paber- ja kartong, segapakend ning segaolmejäätmed. Narva Linnavalitsuse Linnamajandusameti poolt 2023. aastal avaldatud hankes ja varasemates hangetes kasutati pakkumuse hindamiseks punktide arvutamise metoodikat. Punktide summa arvutamisel summeeritakse kõigi jäätmeliikide ja kõigi suurustega jäätmemahutite tühjendamise ja tühisõidu ühekordsed teenustasud koos käibemaksuga. Seejuures, kui pakkuja esitab null- või miinusteenustasu kõigi paber- ja kartongjäätmete ning segapakendi jäätmemahutite tühjendamisele, annab see pakkumuse punktide arvutamisel lisapunkte.

Vastavalt kehtivale Narva jäätmehoolduseeskirjale on jäätmete liigiti kogumine kohustuslik. Korteriühistutega ehk olulisemate olmejäätmete tekitajatega töötades oleme kokku puutunud, et paljud linnaelanikud ikkagi ei soovi jäätmeid liigiti koguda ning sel juhul on motiveerivaks teguriks maksumus. Antud juhul sorteeritud jäätmete tasuta või madalama hinnaga väljavedu motiveerib jäätmevaldajaid koguma jäätmeid liigiti.

Siinkohal leiame, et otstarbekas on ajakohastada Keskkonnaameti poolt varem loodud juhendit, mis on kohustuslik juhindumiseks kohalikele omavalitsustele korraldatud jäätmeveo riigihanke alusdokumentide koostamisel, ning seekaudu ühtlustada üldist üle-eestilist praktikat.

Oleme tutvunud Konkurentsiameti esitatud informatsiooniga ning põhimõtteliselt puuduvad Narva Linnavalitsuse Linnamajandusametil vastuväiteid dokumendis esitatud korraldatud jäätmeveo teemalise analüüsi järelduste suhtes.

Lugupidamisega

(allkirjastatud digitaalselt)

Natalja Šibalova

direktor

Galina Siniorg

Galina.siniorg@narva.ee